สวัสดีค่ะ คุณมีเรื่องจะรบกวนถามพ่อคะ หนูมีเลือดออกทางช่องคลอดคะ เป็นสีออกน้ำตาลเข้มคะ แต่หนูได้มีประจำเดือนไปแล้วนะคะ เมื่อวันที่ 9 เมษายน ปกติจะมีประจำเดือนประมาณ 7 วันคะ ซึ่งประจำเดือนหมดวันที่ 15 เมษายนคะ แล้วหลังจากที่หมดประจำเดือนมา 7 วัน คือตรงกับวันที่ 22 เมษายนค่ะ มีเลือดไหลออกมาคะ (แต่เมื่อเดือนที่แบ้วก็เป็นแบบนี้คะ แต่ได้พบเข้าตรวจภายในตรวจหาเมล็งปากมดลูก และคัดกรองเชื้อ HpV ซึ่งผลออกมา ปกติค่ะ แต่เวลาเป็นประจำเดือนไม่เคยมีอาการปวดท้องหรือมามากแบบผิดปกตินะคะ) รบกวนคุณด้วยนะคะ หมายเหตุ อาการแบบนี้ เคยเป็นตอนเดือนกุมภาพันธ์และมีนาคม แล้วก็ปัจจุบันเดือนเมษายนคะ ดิฉันมีบุตร 1 คน แต่ตอนนี้ไม่ได้กินยาคุมหรือฉีดยาคุมนะคะ ได้หยุดกินและหยุดฉีดยาคุมตั้งแต่เดือนพฤศจิกายน ปีที่แล้วคะ
สวัสดีค่ะ เลือดออกทางช่องคลอดที่ไม่ใช่ประจำเดือน คือมาถี่กว่า 22 วันจากรอบก่อนนั้น มีสาเหตุมาได้จากหลายอย่างค่ะ ภาวะะที่พบได้บ่อยๆเช่นมีเนื้องอกมดลูกหรือปากมดลูก มีเนื้องอกชนิดสร้างฮอร์โมนที่รังไข่ เยื่อบุโพรงมดลูกเจริญผิดที่ หรือฮอร์โมนที่สร้างจากรังไข่ไม่สมดุล การติดเชื้อที่ปากมดลูกหรือช่องคลอด ในบางรายที่ใช้ยาคุมกำเนิดในรูปแบบใดๆก็ตามก็อาจเป็นผลข้างเคียงจากยาได้ค่ะ แต่ถ้าตอนนี้ไม่ได้ใช้แล้ว ก็คิดว่าน่าจะไม่เกี่ยวข้องเบื้องต้นถ้าเคยพบแพทย์ตรวจปากมดลูกแล้วปกติ ก็อาจจะไม่ได้มีภาวะเนื้องอกหรือมะเร็งที่ปากมดลูก แต่อย่างไรก็ตามดังที่กล่าวไป ว่ามีสาเหตุอื่นๆที่ยังเป็นไปได้ ซึ่งอาจต้องอัลตราซาวน์หน้าท้องหรือตรวจภายในซ้ำอีกครั้ง แนะนำกลับไปพบแพทย์เพื่อหาสาเหตุที่แน่ชัดค่ะตอนนี้ยังไม่ควรซื้อยาปรับฮอร์โมนใดๆมาใช้เอง และหากมีเลือดออกมาก ปวดหน่วงท้องน้อยร่วมด้วย ควรงดการมีเพศสัมพันธ์ไปก่อน